সইফের হামলাকারী অধরা, জানিয়ে দিল পুলিশ

ওয়েব ডেস্ক: বুধবার গভীর রাতে আক্রন্ত হন বলিউড নবাব সইফ আলি খান। তাঁর মুম্বইয়ের বান্দ্রা ওয়েস্টের ফ্ল্যাটে প্রবেশ করে এক অজ্ঞাতপরিচয় ব্যক্তি। তাঁর সঙ্গেই বাগবিতন্ডায় জরিয়ে পরে সইফ আলি খানের বাড়ির পরিচারিকা। ঝামেলার আওয়াজ পেয়ে ঘটনাস্থলে উপস্থিত হন অভিনেতা নিজেই। তখন সেই অজ্ঞাতপরিচয় ব্যক্তি তাঁকে ছুরিকাঘাত করে পালিয়ে যায়।

আরও পড়ুন: সইফকে কেন ছুরিকাঘাত! পুলিশি হেফাজতে কী জানাল হামলাকারী?

ঘটনার তদন্তে নেমে মুম্বই পুলিশের হাতে আসে সেই অজ্ঞাতপরিচয় ব্যক্তির সিসিটিভি ফুটেজ। কলকাতা টিভির তরফ থেকে সেই ব্যক্তির এক্সক্লুসিভ সিসিটিভি ফুটেজ প্রথম প্রকাশ করা হয়। আজ অর্থাৎ শুক্রবার সেই ব্যক্তিকে মুম্বই পুলিশের তরফ থেকে জিজ্ঞাসাবাদ করা হয়। কিন্তু এবার মুম্বইয়ের পুলিশের তরফ থেকে জানানও হল এখনও কোন ব্যক্তিই এই ঘটনায় অভিযুক্ত নন। যেই ব্যক্তিকে সিসিটিভি ফুটেজ দেখে জিজ্ঞাসাবাদের জন্য ডাকা হয় তার সঙ্গে মূল অভিযুক্তের নাকি মুখের কোন মিলই নেই! অর্থাৎ যেই ব্যক্তির গতকাল সিসিটিভি ফুটেজ সামনে আসে সে আদৌতে অভিযুক্তই নন। পেশায় তিনি কাঠ মিস্তিরি, নাম ওয়ারিশ আলি। জানিয়ে দেওয়া হল মুম্বই পুলিশের তরফ থেকে। তাহলে কে আসল অভিযুক্ত? ইতিমধ্যেই এই ঘটনার চলছে তদন্ত।

উল্লেখ্য, বুধবার রাতে যখন সেই অজ্ঞাতপরিচয় ব্যক্তি অভিনেতাকে ছুরিকাঘাত করেন তারপরই অভিনেতাকে তড়িঘড়ি নিয়ে যাওয়া হয় মুম্বইয়ের লীলাবতী হাসপাতালে। কিন্তু জানান এক অদ্ভুত ঘটনার কথা? যখন আহত হন অভিনেতা তখন তাঁকে হাসপাতালে নিয়ে যাওয়ার জন্য মেলেনি কোন গাড়ি! কারণ সেই সময় গাড়ির ড্রাইভার নাকি উপস্থিতিই ছিলেন না। অভিনেতার বড় ছেলে তাঁকে অটোতে করে হাসপাতালে নিয়ে যান। ইতিমধ্যেই পুলিশের তরফ থেকে সেই অটো চালককেও জিজ্ঞাসাবাদ করা হচ্ছে। এমনকি বলিউড নবাবের বাড়ির পরিচালকদেরও গ্রেফতার করে চলছে জিজ্ঞাসাবাদ। কিন্তু আসলে কে দায়ি এই ঘটনার জন্য? তা এখনও অধরা। কবে ধরা পরবে সেই ব্যক্তি? সেই প্রশ্নই এখন অভিনেতার অনুরাগীদের মনে।

দেখুন অন্য খবর